cyanic-selkie/wikianc huggingface dataset:
Κερατίνη
Δομή
Οι πρώτες αλληλουχίες των κερατινών προσδιορίστηκαν το 1982 από τους Χανούκογλου και Φουχς. Αυτές οι αλληλουχίες αποκάλυψαν ότι υπάρχουν δύο ξεχωριστές αλλά ομόλογες οικογένειες κερατινών που ονομάστηκαν κερατίνη τύπου Ι και κερατίνες τύπου II. Με ανάλυση των πρωτογενών δομών αυτών των κερατινών και άλλων πρωτεΐνών των ενδιαμέσων ινιδίων, πρότειναν ότι οι κερατίνες και οι άλλες πρωτεΐνες περιέχουν μια κεντρική περιοχή 310 καταλοίπων με τέσσερα τμήματα σε α-ελικοειδή διαμόρφωση τα οποία διαχωρίζονται από τρία μικρά συνδετικά τμήματα συνδετήρα που προβλέπεται ότι έχουν σχήμα β-καμπής. Αυτό το μοντέλο έχει επιβεβαιωθεί από τον προσδιορισμό της κρυσταλλικής δομής μιας ελικοειδούς περιοχής κερατινών.
Τα ινώδη κεράτινα μόρια στρέφονται για να σχηματίσουν ένα πολύ σταθερό, αριστερόστροφο υπερελικοειδές μοτίβο για πολυμερισμό, σχηματίζοντας νήματα που αποτελούνται από πολλαπλά αντίγραφα του μονομερούς κερατίνης. Η κύρια δύναμη που διατηρεί τη δομή των σπειροειδών σπειρών είναι οι υδρόφοβες αλληλεπιδράσεις μεταξύ των απολικών υπολειμμάτων κατά μήκος των ελικοειδών τμημάτων των κερατινών.
Ο περιορισμένος εσωτερικός χώρος είναι ο λόγος για τον οποίο η τριπλή έλικα του (μη σχετικού) δομικού κολλαγόνου, που βρίσκεται στο δέρμα, τους χόνδρους και τα οστά, έχει επίσης υψηλό ποσοστό γλυκίνης. Η πρωτεΐνη συνδετικού ιστού ελαστίνη έχει επίσης υψηλό ποσοστό τόσο γλυκίνης όσο και αλανίνης. Το ινώδες μετάξι, που θεωρείται β-κερατίνη, μπορεί να έχει αυτά τα δύο ως 75-80% του συνόλου, με 10-15% σερίνη, με το υπόλοιπο να έχει ογκώδεις πλευρικές ομάδες. Οι αλυσίδες είναι αντιπαραλληλικές, με εναλλασσόμενο προσανατολισμό C → N. Η υπεροχή των αμινοξέων με μικρές, μη αντιδρώσες πλευρικές ομάδες είναι χαρακτηριστική για τις δομικές πρωτεΐνες, για τις οποίες η κοντινή απόσταση των δεσμών υδρογόνου είναι πιο σημαντική από τη χημική εξειδίκευση.
Γέφυρες δισουλφιδίου
Εκτός από τους ενδο- και διαμοριακούς δεσμούς υδρογόνου, το χαρακτηριστικό γνώρισμα των κερατινών είναι η παρουσία μεγάλων ποσοτήτων του θειούχου αμινοξέος κυστεΐνη, που απαιτείται για τις δισουλφιδικές γέφυρες που προσδίδουν επιπλέον αντοχή και ακαμψία με μόνιμο, θερμικά σταθερό δεσμό - με τον ίδιο περίπου τρόπο που οι μη πρωτεϊνικές γέφυρες θείου σταθεροποιούν το βουλκανισμένο καουτσούκ. Τα ανθρώπινα μαλλιά είναι περίπου 14% κυστεΐνη. Οι πικάντικες μυρωδιές της καύσης των μαλλιών και του δέρματος οφείλονται στις σχηματισμένες πτητικές ενώσεις θείου. Η εκτεταμένη δισουλφιδική σύνδεση συμβάλλει στην αδιαλυτότητα των κερατινών, εκτός από έναν μικρό αριθμό διαλυτών όπως παράγοντες διάσπασης ή αναγωγής.
Οι πιο εύκαμπτες και ελαστικές κερατίνες των μαλλιών έχουν λιγότερες δισουλφιδικές γέφυρες σε σχέση με τα νύχια ή τις οπλές, που είναι σκληρότερες. Οι τρίχες και οι άλλες α-κερατίνες αποτελούνται από α-ελικοειδώς περιτυλιγμένες μονές πρωτεϊνικές αλυσίδες (με συνηθισμένους εσωτερικούς δεσμούς υδρογόνου), οι οποίες κατόπιν στριφογυρίζονται περαιτέρω σε υπερ-ελικοειδή σχοινιά που μπορούν να συσπειρωθούν περαιτέρω. Οι β-κερατίνες των ερπετών και των πτηνών έχουν β-πτυχωτά φύλλα στριμμένα μεταξύ τους και σταθεροποιημένα με δισουλφιδικές γέφυρες.
Σχηματισμός ινιδίων
Τα νημάτια κερατίνης είναι τα ενδιάμεσα ινίδια. Όπως όλα τα ενδιάμεσα ινίδια, οι πρωτεΐνες κερατίνης σχηματίζουν νηματοειδή πολυμερή σε μια σειρά από βήματα συναρμολόγησης που ξεκινούν με διμερισμό. Τα διμερή συναρμολογούνται σε τετραμερή και οκταμερή και ενδεχομένως, εάν η τρέχουσα υπόθεση ισχύει, σε νημάτια μήκους ικανού να ανασυνδέονται από άκρο σε άκρο σε μακριές ίνες.
Παραπομπές
κατηγορία:Πρωτεΐνες
Λεύκος (ποταμός)
Ο Λεύκος, ή Πέλεκας είναι ποταμός της Πιερίας, ο οποίος περνά έξω από την Κατερίνη, χωρίζοντάς την έτσι από την Ανδρομάχη. Οι πηγές του βρίσκονται στα Πιέρια και το μήκος του φτάνει τουλάχιστον τα 40 χλμ. Μετά τις ανοιξιάτικες βροχές το νερό του Λεύκου ρέει δίνοντας ζωή στην παραποτάμια βλάστηση με διάφορα υδρόβια φυτά και εξασφαλίζοντας οξυγόνο σε ζωντανούς οργανισμούς. Η άντληση νερού για το πότισμα των καπνοχωράφων και το ξέπλυμα δεξαμενών βυτίων μέσα στο ποτάμι καταστρέφοντας το οικοσύστημα και η ρίψη σκουπιδιών στις όχθες του ποταμού αποτελεί μερικές από τις αιτίες για τις οποίες ο ποταμός «δολοφονείται». Fagg
Παραπομπές
Μαυρονέρι Κατηγορία:Ποταμοί της Μακεδονίας
Ανάκτορο του Πούτιν
Το λεγόμενο «Ανάκτορο του Πούτιν» ή «Παλάτι του Πούτιν» (ρωσ. Дворец Путина) *
Το συγκρότημα έγινε γνωστό το 2010 μετά από ανοικτή επιστολή του αυτοεξόριστου Ρώσου επιχειρηματία Σεργκέι Καλεσνίκοφ προς τον τότε Πρόεδρο της Ρωσίας Ντμίτρι Μεντβέντεφ, στην οποία αναφερόταν ότι την ανέγερσή του είχε αναλάβει ο Νικολάι Σαμάλοφ για λογαριασμό του Βλαντίμιρ Πούτιν. Αργότερα αναφέρθηκε ως επίσημος ιδιοκτήτης του ο δισεκατομμυριούχος Αλεξάντρ Πονομαρένκο.
Το συγκρότημα προσέλκυσε πολύ μεγαλύτερη προσοχή της κοινής γνώμης το 2021, όταν από το Ίδρυμα κατά της Διαφθοράς (το οποίο ανήκει στον Αλεξέι Ναβάλνι, τον βασικό πολιτικό αντίπαλο του Πούτιν)  κυκλοφόρησε ένα ερευνητικό ντοκιμαντέρ για αυτό, που ισχυριζόταν ότι το ανάκτορο ανεγέρθηκε για την προσωπική χρήση του Πούτιν. Η σχετική έρευνα εξετίμησε το κόστος ανεγέρσεως σε περισσότερα από 100 δισεκατομμύρια ρούβλια (περίπου 1 δισεκατομμύριο ευρώ) σε τιμές του 2022. Ο Πούτιν αρνήθηκε ότι το ανάκτορο ανήκε σε αυτόν και το Κρεμλίνο ανεκοίνωσε ότι είναι ιδιωτική επένδυση, ιδιοκτησία διάφορων επιχειρηματιών. Μετά την κυκλοφόρηση της ταινίας ο Αρκάντι Ροτενμπέργκ, που διατηρεί στενούς δεσμούς με τον Πούτιν, ανακοίνωσε ότι ήταν ο ιδιοκτήτης του ανακτόρου.
Θέση και κτίσματα
thumb|Χάρτης της ακτής του Κράι Κρασνοντάρ, όπου η κοκκινωπή περιοχή υποδηλώνει τον απαγορευμένο εναέριο χώρο «ειδικής χρήσης» P116, ενώ η έντονα κόκκινη κηλίδα τη θέση του ανακτόρου. Το συγκρότημα βρίσκεται σε γεωγραφικές συντεταγμένες 44° 25′ 08″ βόρειο πλάτος και 38° 12′ 18″ ανατολικό μήκος, πάνω από το Ακρωτήριο Ιντοκοπάς, κοντά στο χωριό Πρασκοβιέφκα του Κράι Κρασνοντάρ. Οι πλευρικές ακτές του ακρωτηρίου αυτού είναι απόκρημνες, αλλά επάνω από αυτές υπάρχει επίπεδη έκταση, καλυμμένη με πυκνό δάσος τραχείας πεύκης. Στα ανοικτά του ακρωτηρίου υπάρχει επιμήκης ύφαλος, που καθιστά τη ναυσιπλοΐα στην περιοχή επικίνδυνη. Το συγκρότημα έχει θέα προς τη Μαύρη Θάλασσα και το γεωτεμάχιό του έχει συνολική έκταση 740 στρέμματα. Ο εναέριος χώρος γύρω από το συγκρότημα υπόκειται σε περιορισμούς «ειδικής χρήσης», κάτι για το οποίο η Ομοσπονδιακή Υπηρεσία Ασφαλείας της Ρωσικής Ομοσπονδίας (FSB) έχει δηλώσει ως αιτιολογία ότι προστατεύει συνοριακό φυλάκιο της FSB στην περιοχή από «αυξημένη ξένη κατασκοπευτική δραστηριότα».
Το συγκρότημα περιλαμβάνει δενδροκομικό κήπο, το κυρίως κτήριο κατοικίας με εμβαδό 17691 τετραγωνικά μέτρα, θερμοκήπιο, θέση για την προσγείωση και απογείωση ελικοπτέρου, παρεκκλήσιο, αμφιθέατρο, «τεϊοποτείο» (οικία για τη φιλοξενία επισκεπτών), σταθμό ανεφοδιασμού καυσίμων, γέφυρα μήκους 80 μέτρων και μια ειδική σήραγγα κάτω από το βουνό.
Στο εσωτερικό του κυρίως κτηρίου υπάρχουν κολυμβητική δεξαμενή, «υδροντισκοτέκ», σπα, σάουνα, χαμάμ, χώροι αποθηκεύσεως τροφίμων με ψύξη, γενική αποθήκη, αναγνωστήριο, σάλα μουσικής, καπνιστήριο με ναργιλέδες, θεατρική και κινηματογραφική αίθουσα, κελάρι κρασιών, καζίνο και πάνω από δέκα υπνοδωμάτια για τους επισκέπτες συν το κυρίως υπνοδωμάτιο, που έχει εμβαδό 260 τετραγ. μέτρα.
Ιδιοκτησιακό κασθεστώς
Ο κυβερνητικός αξιωματούχος Βλαντίμιρ Κόζιν δήλωσε σε δημοσιογράφους της ρωσικής εφημερίδας Κομερσάντ ότι η ρωσική κυβέρνηση είχε εγκρίνει τις οικοδομικές εργασίες της κοινοπραξίας «Λίρους» και ότι διατηρούσε μετοχές στο πρότζεκτ μέχρι το 2008, οπότε και τις πώλησε.
Τον Μάρτιο του 2011 αναφέρθηκε ότι ο δισεκατομμυριούχος επιχειρηματίας Αλεξάντρ Πονομαρένκο, ο οποίος την ίδια περίπου εποχή είχε αποκτήσει την κυπριακή υπηκοότητα, αγόρασε την εταιρεία «Ιντοκοπάς», η οποία κατείχε το ανάκτορο. Ο Πονομαρένκο δήλωσε επίσης ότι είχε αγοράσει μια δεύτερη εταιρεία, την «Αζουρένιο μούρο» (ρωσ. «Лазурная ягода»), η οποία είχε στην κατοχή της 600 στρέμματα αγροτικής γης κοντά στο Ντιβνομόρσκ, ένα χωριό που απέχει 13 χιλιόμετρα από την Πρασκοβιέφκα. Ο Πονομαρένκο αγόρασε το ημιτελές τότε συγκρότημα από τον Νικολάι Σαμάλοφ και τους συνεταίρους του. Την εποχή της αγοράς ο Πονομαρένκο δεν είχε αποκαλύψει την τιμή της αγοράς, αλλά είχε υπαινιχθεί ότι μπόρεσε να αγοράσει την ιδιοκτησία σε πολύ καλύ τιμή, καθότι η εταιρεία κατασκευής ήταν χρεωμένη και δεν είχε τα χρήματα ώστε να αποτελειώσει το έργο. Ερωτηθείς για την εκτιμώμενη αξία του συγκροτήματος μετά την αποπεράτωσή του, παραδέχθηκε ότι οι εκτιμήσεις για 350 εκατομμύρια δολάρια «βρίσκονταν κοντά στην αλήθεια». Σύμφωνα ωστόσο με την οικονομική εφημερίδα της Μόσχας Vedomosti, ειδικοί εκτιμούσαν την αξία του τότε στα 20 εκατομμύρια δολάρια. Τον Ιούλιο του 2011 η εταιρεία «Αζουρένιο μούρο» πωλήθηκε στο SVL Group, που ελεγχόταν από τον Μπαρίς Τιτόφ, τότε ιδιοκτήτη του εργοστασίου αφρωδών οίνων «Αμπράου Ντιούρσο». Οι εκπρόσωποι τύπου του Ponomarenko δήλωσαν στο Forbes το 2021 ότι ο Πονομαρένκο είχε αποσυρθεί από το πρότζεκτ το 2016.
Στις 11 Μαΐου 2016 η ομάδα επιχειρήσεων ενημερώσεως RBK Group ανέφερε ότι ο Αλεξέι Βασιλιούκ, μέσω της μοσχοβίτικης εταιρείας του LLC «Southern citadel» («Южная цитадель») απέκτησε τα αποκλειστικά δικαιώματα της ακτογραμμής από το Ακρωτήριο Ιντοκοπάς μέχρι το Ντιβνομόρσκ για την εκτροφή μυδιών και στρειδιών και ότι στις 20 Απριλίου 2016 η «Southern citadel» εξασφάλισε λίζινγκ 25 ετών δύο εκτάσεων γης, συνολικώς 4221 στρέμματα κατά μήκος της ακτής «δίπλα στο Ανάκτορο του Πούτιν». Το άρθρο της RBC ανέφερε επίσης ότι ο Πονομαρένκο είναι ο ιδιοκτήτης του «Παλατιού του Πούτιν» δια της εταιρείας του «Complex LLC» (ρωσ. «О.О.О. Комплекс»), η οποία είναι η κάτοχος της γης όπου ανεγέρθηκε το συγκρότημα από τον Μάιο του 2013, και του ίδιου του συγκροτήματος από τον Μάρτιο του 2015. Επιπλέον, ότι η εταιρεία «Savoyan Investments Limited» με έδρα τις Παρθένες Νήσους είναι η ιδιοκτήτρια της «Complex LLC» από τον Σεπτέμβριο του 2013. Σύμφωνα με άρθρο της εφημερίδας The Moscow Times στις 13 Μαΐου 2016, η αποκλειστική παραχώρηση της θαλάσσιας εκτάσεως επί της ακτογραμμής αποσκοπούσε στο να εμποδίζονται πλωτά μέσα να προσεγγίζουν την ακτή κοντά στο «Ανάκτορο του Πούτιν». Στις 3 Μαρτίου 2017 ο Αλεξάντρ Πονομαρένκο αγόρασε το 100% των μετοχών της «Southern Citadel» και έτσι απέκτησε δύο ακόμα τεμάχια γης δίπλα στο «Ανάκτορο», συν τα αποκλειστικά δικαιώματα στα νερά δίπλα στην ακτή.
Στις 30 Ιανουαρίου 2021 ο δισεκατομμυριούχος Αρκάντι Ροτενμπέργκ, παιδικός φίλος του Προέδρου Πούτιν, ανέφερε ότι είχε αγοράσει το συγκρότημα «εδώ και λίγα χρόνια». Δήλωσε επίσης ότι το συγκρότημα θα γινόταν μετά την ολοκλήρωσή του ξενοδοχείο σουιτών.
Παραπομπές
Πουτιν Κατηγορία:Κράι Κρασνοντάρ Κατηγορία:Ιταλίζουσα αρχιτεκτονική Κατηγορία:Βλαντίμιρ Πούτιν
Απουλία
Η Απουλία (ιταλικά: Puglia) είναι μία από τις 20 Περιφέρειες της Ιταλίας στη νότια Ιταλία (ιταλ. παρ. Mezzogiorno), βρέχεται από την Αδριατική Θάλασσα στα ανατολικά, το Ιόνιο Πέλαγος στα νοτιοανατολικά, το Στενό του Οτράντο και τον Κόλπο του Τάραντα στα νότια. Η Περιφέρεια της Απουλίας έχει έκταση 19.345 τετραγωνικά χιλιόμετρα και πληθυσμό 4.000.000 κατοίκους. Η Απουλία συνορεύει με την Περιφέρεια του Μολίζε στα βόρεια, με την Περιφέρεια της Καμπανίας στα δυτικά και με την Περιφέρεια της Μπαζιλικάτα στα νοτιοδυτικά. Αντικρίζει πέρα από την Αδριατική και το Ιόνιο Πέλαγος την Αλβανία, τη Βοσνία και Ερζεγοβίνη, την Κροατία, την Ελλάδα και το Μαυροβούνιο, η πρωτεύουσα της περιφέρειας είναι το Μπάρι.
Γεωγραφία
Η Απουλία συνορεύει βόρεια με την περιφέρεια του Μολίζε, δυτικά με την Καμπανία και τη Μπαζιλικάτα, ενώ βρέχεται από την Αδριατική από βόρεια και ανατολικά και από το Ιόνιο Πέλαγος από νότια και δυτικά.
Η έκταση της Απουλίας ανέρχεται σε 19.366 τ.χλμ. και ο πληθυσμός της Απουλίας σε 4.072.839 κατοίκους. Είναι η περιφέρεια με τα λιγότερα ορεινά εδάφη στην Ιταλία (~2%) ενώ μεγάλο μέρος της είναι σε υψόμετρα μεταξύ των 100 - 300 μέτρων. Από υδρογραφικής άποψης η Απουλία διαρρέεται από διάφορα - όχι μεγάλα - ποτάμια ενώ σπουδαιότερη λίμνη είναι της Λεσίνα και του Βαράνο, στα βόρεια. Η νησιωτική Απουλία αποτελείται από τα νησιά Τρέμιτι που ανήκουν στην επαρχία της Φότζια (ιταλ. "Foggia").
Η Απουλία έχει ίσως τις περισσότερες βιομηχανίες στον ιταλικό Νότο, με κυριότερο σημείο παρουσίας μονάδων κάθε είδους στο τρίγωνο Μπάρι-Μπρίντιζι-Τάραντα. Οι βιομηχανίες ειδικεύονται στην παραγωγή και μεταποίηση αγροτικών προϊόντων (λαχανικά, ελιές, σιτηρά κτλ), στην επεξεργασία δερμάτινων ειδών, παπουτσιών κ.ά.
Κυριότερες πόλεις της Απουλίας είναι οι: Μπάρι (Bari), Φότζια (Foggia), Μπρίντιζι (Brindisi), Λέτσε (Lecce) και Τάραντο (Taranto). Με την Ελλάδα υπάρχει καθημερινή ακτοπλοϊκή επικοινωνία (μεταξύ Πάτρας ή Ηγουμενίτσας και Μπάρι ή Μπρίντιζι), ενώ ιδιαίτερα το καλοκαίρι υπάρχει και απευθείας αεροπορική σύνδεση μεταξύ Αθήνας και Μπάρι (όχι όμως τακτικά).
Αρχαιότητα
Η Απουλία είναι η πιο πλούσια περιφέρεια της Ιταλίας σε αρχαιολογικά ευρήματα, εποικίστηκε για πρώτη φορά από τις Μυκήνες. Η Απουλία ήταν στην Αρχαιότητα τμήμα της Μεγάλης Ελλάδος, εκτεινόταν ΒΑ των νότιων Απεννίνων κατά μήκος της Αδριατικής, την κατοικούσαν οι Μεσσάπιοι ή Σελεντίνοι, οι Πευκέτιοι, και οι Δαυνίοι ή Απουλίοι. Από τον 4ο αιώνα π.Χ. η Απουλία καταλήφθηκε από τη Ρωμαϊκή Αυτοκρατορία και αργότερα ενσωματώθηκε στη Βυζαντινή Αυτοκρατορία. Τα εδάφη της Καλαβρίας και της Απουλίας ανήκαν στο Βυζαντινό Θέμα Λογγοβαρδίας, ήταν κατάλοιπο του Εξαρχάτου της Ραβέννας και ανήκε στο Κατεπανάτο της Ιταλίας. Οι Λομβαρδοί αποτελούσαν τον πληθυσμό στην περιοχή γύρω από την Απουλία και το Μέλφι.
Νορμανδική κατάκτηση
Στις αρχές του 11ου αιώνα οι Άραβες απειλούσαν τις Βυζαντινές κτήσεις στην Ιταλία, ο Μιχαήλ Δ΄ ο Παφλαγών έστειλε τον έμπειρο στρατηγό Γεώργιο Μανιάκη που συνέτριψε δύο φορές τους Άραβες στη Σικελία (1038, 1040) και ανακατέλαβε το νησί. Ο Γεώργιος Μανιάκης είχε στην υπηρεσία του πολλούς μισθοφόρους από τη βόρεια Ευρώπη ανάμεσα τους και Νορμανδοί, αρχηγοί των Νορμανδών μισθοφόρων ήταν ο Γουλιέλμος Α΄ της Απουλίας ή "Γουλιέλμος ο Σιδηρόχειρ" και τα αδέλφια του μέλη του Οίκου των Ωτβίλ. Ο Γουλιέλμος ο Σιδηρόχειρ σαν αρχηγός των Νορμανδών μισθοφόρων στη Σικελία την περίοδο 1038 - 1040 σκότωσε ο ίδιος τον Άραβα εμίρη στις Συρακούσες. Στη μοιρασιά των λαφύρων ο Μανιάκης πρόσβαλε τον αρχηγό των Λομβαρδών και αυτοί εξεγέρθηκαν (1041).
Οι Βυζαντινοί ωστόσο ήρθαν σύντομα σε σκληρή εμφύλια σύγκρουση με αποτέλεσμα την κατάρρευση και την απώλεια των κατακτήσεων τους από τους ίδιους τους μισθοφόρους τους. Ο Μανιάκης συκοφαντήθηκε από τον Βυζαντινό ναύαρχο Στέφανο, κατηγορήθηκε για προδοσία στον αυτοκράτορα και ανακλήθηκε τον αντικατέστησε ο ίδιος ο Στέφανος. Ο Μανιάκης κέρδισε ξανά την αυτοκρατορική εύνοια, επανήλθε στη Σικελία αλλά συκοφαντήθηκε δεύτερη φορά σε μεγαλύτερο βαθμό από τον Βυζαντινό στρατηγό Ρωμανό Σκληρό με αποτέλεσμα να σπάσει όλους τους δεσμούς του με την Κωνσταντινούπολη. Οι Λομβαρδοί της Απουλίας εκμεταλλεύτηκαν την κατάσταση, εξεγέρθηκαν και υπό την ηγεσία των Νορμανδών μισθοφόρους έδιωξαν τους Βυζαντινούς από την περιοχή. Ο Γουλιέλμος ο Σιδηρόχειρ πέτυχε την αναγνώριση των Λομβαρδών ηγεμόνων, ίδρυσε την Κομητεία της Απουλίας και της Καλαβρίας και ανακηρύχθηκε ο πρώτος κόμης (1042).
Κομητεία της Απουλίας και της Καλαβρίας
Η κομητεία κυβερνήθηκε από τον Οίκο των Ωτβίλ, τον Γουλιέλμο Α΄ διαδέχθηκε ο αδελφός του Ντρόγκο της Απουλίας (1046) που έγινε υποτελής απ΄ευθείας του αυτοκράτορα Ερρίκου Γ΄. Ο Ροβέρτος Γυισκάρδος μικρότερος ετεροθαλής αδελφός του Γουλιέλμου Α΄ και του Ντρόγκο διαδέχθηκε τα αδέλφια του στην κομητεία που πέθαναν χωρίς απογόνους (1057), κατέκτησε την Καλαβρία και έδιωξε όλους τους Άραβες από τη Σικελία. Ο Πάπας Νικόλαος Β΄ έδωσε στον Ροβέρτο Γυισκάρδο τον τίτλο του "Δούκα" (1059) από τότε η κομητεία πήρε την ονομασία "Δουκάτο της Απουλίας και της Καλαβρίας".
Η πρωτεύουσα της κομητείας και του δουκάτου ήταν αρχικά το Μέλφι, μετά την κατάκτηση του πριγκιπάτου του Σαλέρνου από τον Ροβέρτο Γυισκάρδο (1077) η πρωτεύουσα μετακινήθηκε στο Σαλέρνο. Ο Ρογήρος Β΄ της Σικελίας γιος του μικρότερου αδελφού του Ροβέρτου Γυισκάρδου Ρογήρου Α΄ της Σικελίας που κυβερνούσε την Κομητεία της Σικελίας διαδέχθηκε στο Δουκάτο της Απουλίας και της Καλαβρίας τον άκληρο ξάδελφο του Γουλιέλμο Β΄ της Απουλίας (1127). Ο Ρογήρος Β΄ ένωσε το Δουκάτο της Απουλίας και της Καλαβρίας με την κομητεία της Σικελίας και δημιούργησε το Βασίλειο της Σικελίας. Ο τίτλος του Δούκα της Απουλίας και της Καλαβρίας διατηρήθηκε μέχρι το 1161 με μέλος της βασιλικής οικογένειας που διόριζε ο βασιλιάς, τελευταίος εκπρόσωπος ήταν ο ανήλικος Ρογήρος Δ΄ της Απουλίας.
Βασίλειο της Σικελίας
Toν Φεβρουάριο του 1154 πεθαίνει ο Ρογήρος Β' και τον διαδέχεται ο τέταρτος γιος του Γουλιέλμος Α΄. Την ίδια χρονιά ο Ροβέρτος του Bassonville έρχεται σε επαφή με τον Μιχαήλ Παλαιολόγο και τον Ιωάννη Δούκα, οι οποίοι είχαν αποσταλεί στην Ιταλία από τον Βυζαντινό αυτοκράτορα Μανουήλ Α΄ Κομνηνό με αποστολή να αποσταθεροποιήσουν το νορμανδικό Βασίλειο. Ο Ροβέρτος ενώνει τις στασιαστικές στρατιωτικές του δυνάμεις με τις μισθοφορικές δυνάμεις των Βυζαντινών εναντίον του Γουλιέλμου. Οι Παλαιολόγος και Δούκας όμως, αποτυγχάνουν να πείσουν τον Γερμανό ηγεμόνα Φρειδερίκο Μπαρμπαρόσσα να συμμετάσχει σε κοινή εκστρατεία εναντίον των Νορμανδών. Έτσι, το βυζαντινό στράτευμα και οι δυνάμεις του Ροβέρτου κινούνται ως συμμαχικό στράτευμα εναντίον του Βασιλείου της Σικελίας. Από κοινού κατάφεραν να καταλάβουν μεγάλο μέρος της Απουλίας. Αφού κατέλαβαν τη Βάρι (Μπάρι) και άλλες παράκτιες περιοχές, ο αυτοκράτορας Μανουήλ στέλνει ενισχύσεις. Ο Μιχαήλ Παλαιολόγος προσπάθησε να υποβιβάσει τον Ροβέρτο του Bassonville σε μισθοφόρο του Βυζαντινού αυτοκράτορα, προσφέροντάς του ένα χρηματικό ποσό, όμως ο Ροβέρτος αρνείται την προσφορά, και η απόπειρα του Μιχαήλ αποτυγχάνει. Εν συνεχεία οι συμμαχικές δυνάμεις καταλαμβάνουν το Βροντήσιο (Πρίντεζι) και η φρουρά τη πόλης οχυρώνεται στην ακρόπολη. Η πληροφορία ότι ο Γουλιέλμος Α΄ ερχόταν στην πόλη επικεφαλής μεγάλης στρατιωτικής δύναμης για να συνδράμει την πολιορκούμενη φρουρά σε συνδυασμό με το ότι η νορμανδική φρουρά αρνιόταν πεισματωδώς να παραδώσει την ακρόπολη, κάνει τον Ροβέρτο να εγκαταλείψει την πολιορκία και να αποχωρήσει. Η άρνηση των Βυζαντινών ηγετών να ικανοποιήσουν τις μισθολογικές απαιτήσεις των Ιταλών μισθοφόρων, κάνει τους δεύτερους να αποχωρήσουν επίσης. Το στράτευμα του Γουλιέλμου νικά τους εναπομείναντες μισθοφόρους των Βυζαντινών στις 28 Μαΐου του 1156, και ανακαταλαμβάνει τις πόλεις που είχαν καταληφθεί από τους στασιαστές. Τελευταίος εκπρόσωπος του Οίκου των Ωτβίλ ήταν η Κωνσταντία του Ωτβίλ μικρότερη κόρη του Ρογήρου Β΄ από τον τελευταίο του γάμο, παντρεύτηκε τον αυτοκράτορα Ερρίκο ΣΤ΄ από τότε το βασίλειο της Σικελίας πέρασε στον Οίκο των Χοενστάουφεν. Ο γιος τους Αυτοκράτορας της Αγίας Ρωμαϊκής Αυτοκρατορίας Φρειδερίκος Β΄ Χοενστάουφεν οικοδόμησε μία μεγάλη σειρά από κάστρα, το σημαντικότερο ήταν το Καστέλ ντελ Μόντε που μερικές φορές το ονομάζουν "Στέμμα της Απουλίας". Ο Οίκος των Χοενστάουφεν ήρθε σε σκληρή σύγκρουση με την Αγία Έδρα, ο ίδιος ο Φρειδερίκος Β΄ αφορίστηκε τέσσερις φορές. Ο Πάπας Ουρβανός Δ΄ έδωσε το βασίλειο της Σικελίας στον Κάρολο τον Ανδεγαυό, γενάρχη του Οίκου των Καπέετιδών του Ανζού, μικρότερο αδελφό του Γάλλου βασιλιά Λουδοβίκου του Αγίου (1263). Ακολούθησε η "μάχη του Μπενεβέντο" στην οποία ο Μανφρέδος της Σικελίας νόθος γιος του αυτοκράτορα Φρειδερίκου Β΄ συνετρίβη από τον Κάρολο τον Ανδεγαυό και σκοτώθηκε (26 Φεβρουαρίου 1266). Ο Κάρολος ο Ανδεγαυός κατέκτησε την Απουλία μαζί με τη Σικελία (1266), όταν ξέσπασε ο Σικελικός Εσπερινός (1282) έχασε τη Σικελία και η Απουλία ενσωματώθηκε στο Ανδεγαυικό Βασίλειο της Νεαπόλεως.
Βασίλειο της Νεαπόλεως
Το βασίλειο της Νεαπόλεως ήταν ανεξάρτητο και κυβερνήθηκε από τους Ανδεγαυούς (1282 - 1442), στη συνέχεια πέρασε στον Οίκο της Τραστάμαρα που ήταν πλάγιος κλάδος του Καστιλιανού Οίκου της Ιβρέας (1442 - 1501). Με την έκρηξη του Γάλλο-Ισπανικού πολέμου ο Λουδοβίκος ΙΒ΄ της Γαλλίας κατέκτησε το βασίλειο της Νεαπόλεως (1501 - 1504), στη συνέχεια η Νάπολη πέρασε ξανά στους Αραγωνέζους της Τραστάμαρα και στην Ισπανική αυτοκρατορία (1504 - 1574). Όταν οι Βερβερίνοι πειρατές από τη βόρεια Αφρική λεηλάτησαν τη Φότζα (1554) εκτιμάται ότι πήραν περίπου 7.000 αιχμαλώτους. Οι ακτές της Απουλίας σποραδικά κατελήφθησαν από την Οθωμανική αυτοκρατορία και τη Δημοκρατία της Βενετίας. Η Απουλία συμμετείχε στην Ιταλική ενοποίηση και στο Βασίλειο της Ιταλίας με πρωτεύουσα το Τορίνο. Οι ιστορικοί τονίζουν ότι "το Οτράντο είναι πιο κοντά σήμερα σε 17 ξένες πρωτεύουσες παρά στο Τορίνο".
Διοικητική διαίρεση
Η επαρχία των Μπαρλέττα-Άντρια-Τράνι ιδρύθηκε πρόσφατα και δεν λειτουργεί ακόμη πλήρως.
Καρίμ Τιντσούριν
Ο Τιντσούριν Καρίμ Γκαλί ουλί (Ταταρικό Κυριλλικό αλφάβητο: Тинчурин Кәрим Гали улы), επίσης γνωστό ως Καρίμ Τιντσούριν (ταταρικό Κυριλλικό αλφάβητο: Кәрим Тинчурин, Γιαναλίφ: Kərim Tincurin, ρωσικά: Тинчурин Карим Галиевич, Tinchurin Karim Galievich, 15 Σεπτεμβρίου 1887 – 15 Νοεμβρίου 1938 ) ήταν Τάταρος θεατρικός συγγραφέας και ηθοποιός.
Ο Τιντσούριν γεννήθηκε από μια αγροτική οικογένεια, στο χωριό Ταρακάνοβο (σημερινό Ακκούλ στην περιφέρεια Πένζα). Αφού ξεκίνησε να εργάζεται ως καθαριστής πιάτων στα νιάτα του, σπούδασε στον γνωστό Ταταρικό μεντρεσέ, Μοχαμάντια. Ωστόσο νιώθοντας δυσαρεστημένος με την διαδικασία εκπαίδευσης εκεί, έφυγε μαζί με άλλους 82 μαθητές τον Φεβρουάριο του 1906. Επισκέφθηκε διάφορες ρωσικές επαρχίες και εργάστηκε ως δάσκαλος σε αγροτικά σχολεία. Το 1910 προσχώρησε στον πρώτο επαγγελματικό θίασό του Σαγιάρ, όπου δεν έγινε μόνο ηθοποιός, αλλά επίσης θεατρικός συγγραφέας και ένας από τους ηγετικούς διευθυντές. Το 1912 έγραψε το θεατρικό έργο Τίμιος Εργάτης και το 1913 το Θανάσιμο Βήμα. Ο Καρίμ ήταν καινοτόμος θεατρικός συγγραφέας, μελετώντας το περίπλοκο και αντιφατικό φαινόμενο του σχηματισμού προσωπικότητας και την κατασκευή της δραματικής σύγκρουσης σε καινοφαινή τρόπο.
Το 1918 ο Τιντσούριν έδρευε στη Μόσχα και διορίστηκε διευθυντής του πολιτιστικού τμήματος του Πολιτιστικού Διαμερίσματος του Κεντρικού Μουσουλμανικού Στρατιωτικού Κολλεγίου, τη στρατιωτική πτέρυγα της Μουσκόμ. Ωστόσο, κατά τον Νοέμβριο του 1922, ίδρυσε το Ταταρικό Ακαδημαϊκό Θέατρο στο Καζάν. Εκεί εργάστηκε με αξιοσημείωτους ηθοποιούς, όπως τον Μπ. Ταρχάνοφ, τον Κ. Σαμίλ, την Γκ. Μπολγκάρσκαγια και άλλους.
Ο Τιντσούριν έγραψε πάνω από 30 θεατρικά έργα κατά την διάρκεια της σύντομης δημιουργικής ζωής του:
Θύμα της πολιτικής καταπίεσης κατά την διάρκεια του Σταλινισμού, ο Τιντσούριν αποκαταστάθηκε μεταθανάτια.
Παραπομπές
Κατηγορία:Τάταροι
Λαουδιανός Κώδικας
Λαουδιανός Κώδικας (Λατ. Codex Laudianus) είναι ένας μεσαιωνικός χειρόγραφος κώδικας που περιέχει τις Πράξεις της Καινής Διαθήκης. Συμβολίζεται με το Ea ή το 08, ενώ φυλάσσεται στη Βιβλιοθήκη του πανεπιστημίου της Οξφόρδης (Οξφόρδη, Ηνωμένο Βασίλειο), όπου καταγράφεται ως ''Laud. Gr. 35''. Το όνομά του προέρχεται από τον William Laud, που έφερε το χειρόγραφο στη βιβλιοθήκη της Οξφόρδης.
Ο κώδικας είναι γραμμένος σε κεφαλαιογράμματη τετραγωνισμένη λατινική και ελληνική γραφή και χρονολογείται στα μέσα του 6ου αιώνα. Η διάσταση της κάθε σελίδας είναι 27x22 εκατοστά. Το υλικό των φύλλων είναι εξαιρετικής ποιότητας περγαμηνή (vellum). Το κείμενο της Καινής Διαθήκης καλύπτει 227 φύλλα.
Σχετικά κύρια άρθρα
Κατηγορία:Χειρόγραφα της Αγίας Γραφής Κατηγορία:Χειρόγραφα
Δεύτερη Σύνοδος της Νίκαιας
Η Δεύτερη Σύνοδος της Νικαίας (ονομαζόμενη και Έβδομη Οικουμενική Σύνοδος) αναγνωρίζεται ως η τελευταία από τις πρώτες επτά Οικουμενικές Συνόδους από την Ορθόδοξη και Ρωμαιοκαθολική Εκκλησία. Επιπλέον, αναγνωρίζεται επίσης από την Παλαιοκαθολική Εκκλησία και άλλους. Οι προτεσταντικές απόψεις επί της Συνόδου είναι διάφορες.
Η Σύνοδος πραγματοποιήθηκε από τις 24 Σεπτεμβρίου μέχρι τις 13 Οκτωβρίου του 787 στη Νίκαια της Βιθυνίας της Μικράς Ασίας από τον Αυτοκράτορα Κωνσταντίνο ΣΤ΄ και τη μητέρα του, Ειρήνη την Αθηναία. Με τις αποφάσεις της συνόδου αυτής αναστηλώθηκαν οι εικόνες και καταδικάστηκε η Εικονομαχία.
Η σύνοδος της Ιέρειας
Το 754, ο αυτοκράτορας Κωνσταντίνος Ε΄, γιος του πρωτεργάτη της Εικονομαχίας Λέοντα Γ΄, ένθερμος εικονομάχος ο ίδιος και αποφασισμένος να επιβάλει οπωσδήποτε τις εικονομαχικές του απόψεις, συγκάλεσε οικουμενική σύνοδο στο ανάκτορο της Ιέρειας, στην ασιατική ακτή του Βοσπόρου. Σκοπός του ήταν να περιβάλει με κύρος Οικουμενικής Συνόδου τα εικονομαχικά δόγματα και να επιβάλει την ολοσχερή κατάργηση των εικόνων, πράγμα που δεν είχε κατορθωθεί από τους πολιτικούς νόμους του πατέρα του και του ίδιου.
Οι εργασίες της συνόδου διήρκεσαν από τον Φεβρουάριο έως τον Αύγουστο του 754. Παρακάθισαν 348 επίσκοποι και πρόεδρος ήταν ο Αρχιεπίσκοπος Εφέσου Θεοδόσιος, γιος του τέως Αυτοκράτορα Τιβέριου, δεδομένου ότι πατριαρχικός θρόνος της Κωνσταντινούπολης χήρευε. Δεν παρέστησαν εκπρόσωποι του Πάπα, ούτε των Πατριαρχείων της Ανατολής, δεδομένου ότι είχαν διακοπεί οι σχέσεις τους με τη σχισματική θεωρούμενη Εκκλησία της Κωνσταντινούπολης.
Σώθηκαν αποσπάσματα των πρακτικών της συνόδου, από τα οποία φαίνεται ότι -πλην του ζητήματος των εικόνων- δέχτηκε αυτή κατά πάντα τα μέχρι τότε ισχύοντα στην Εκκλησία και ιδιαίτερα τα αναφερόμενα στην Παναγία και τους αγίους, παρά τα περί του αντιθέτου γραφόμενα του Θεοφάνη.
Ως προς δε τις εικόνες η σύνοδος όρισε : «Ομοφώνως ορίζομεν απόβλητον είναι και αλλοτρίαν και εβδελυγμένην εκ της των χριστιανών εκκλησίας πάσαν εικόνα εκ πάσης ύλης και χρωματουργικής των ζωγράφων κακοτεχνίας πεποιημένην». Και διέτασσε να μη τολμήσει κανείς να εκτελέσει ένα τέτοιο ασεβές και ανόσιο έργο γιατί αυτός που θα τολμούσε στο εξής να ζωγραφίσει εικόνα ή να την προσκυνήσει ή να την τοποθετήσει σε εκκλησία ή σε ιδιωτική οικία ή να την κρύψει, θα καθαιρούνταν αν ήταν ιερωμένος, θα αναθεματιζόταν οπωσδήποτε και θα τιμωρούνταν κατά τους νόμους του κράτους.
Ύστερα η σύνοδος αναθεμάτισε τον επί Λέοντος Γ΄ πατριάρχη Γερμανό, τον Γεώργιο τον Κύπριο και τον Ιωάννη Δαμασκηνό, τον «θεωρητικό» της εικονόφιλης παράταξης. Στις 8 Αυγούστου οι πατέρες πέρασαν τον Βόσπορο και ήρθαν στην εκκλησία της Παναγίας των Βλαχερνών, απογυμνωμένη από εικόνες. Εκεί επευφήμησαν τον Κωνσταντίνο («σήμερον σωτηρία τω κόσμω, ότι συ, βασιλεύ, ελυτρώσω ημάς εκ των ειδώλων») και χειροτονήθηκε πατριάρχης ο επίσκοπος Συλαίου Κωνσταντίνος.
Η Εβδόμη Οικουμενική Σύνοδος
Ο Κωνσταντίνος Ε΄, «πολύ αποτομώτερος του πατρός», προχώρησε στην απαρέγκλιτη εφαρμογή των κανόνων της συνόδου. Οι εικονόφιλοι χρονογράφοι (και μόνο αυτών τα έργα σώζονται) διεκτραγωδούν τις διώξεις, τους μαρτυρικούς θανάτους και τα μαρτύρια των οπαδών των εικόνων. Οι μοναχοί ήταν ο κύριος στόχος του βασιλιά και πολλά μοναστήρια έγιναν στρατώνες.
Το 775 ο Κωνσταντίνος πέθανε και τον διαδέχθηκε ο γιος του Λέων Δ΄, εικονομάχος και αυτός, αλλά πολύ ηπιότερος από τον πατέρα του. Στις αρχές του 780 οι εικονόφιλοι πέτυχαν την άνοδο στον πατριαρχικό θρόνο του Παύλου Δ΄, ο οποίος όμως υποχρεώθηκε από τον Λέοντα να καταδικάσει πανηγυρικά τη λατρεία των εικόνων. Τον Σεπτέμβριο του 780 ο Λέων πέθανε και η βασιλεία περιήλθε στον δεκάχρονο γιο του Κωνσταντίνο ΣΤ΄, επιτροπευόμενο από τη μητέρα του Ειρήνη την Αθηναία.
Ήταν ήδη γνωστό ότι η Ειρήνη διακατεχόταν από εικονόφιλα αισθήματα. Είχαν βρεθεί εικόνες στα διαμερίσματά της και ο Λέων την είχε επιπλήξει σφοδρότατα και είχε διακόψει κάθε επαφή μαζί της. Τώρα οι εικονόφιλοι αναθάρρησαν, πολλά μοναστήρια επανιδρύθηκαν και οι μοναχοί ενεργούσαν ελεύθερα. Άρχισε να μεθοδεύεται η αναστήλωση των εικόνων.
Το 784 ο πατριάρχης Παύλος παραιτήθηκε επικαλούμενος τύψεις συνειδήσεως γιατί προΐστατο σχισματικής εκκλησίας και γιατί αποκήρυξε τις εικόνες φοβούμενος την οργή των εικονομάχων. Συμβούλευσε οικουμενική σύνοδο κ’ ύστερα από λίγο πέθανε.
Η Ειρήνη κάλεσε τους άρχοντες και τον λαό στο ανάκτορο της Μαγναύρας για την εκλογή του νέου πατριάρχη. «Και όλοι ομόφωνα είπαν ότι δεν είναι άλλος [άξιος] από τον Ταράσιο» ! Η βασίλισσα δήλωσε ότι κι αυτή αυτόν ήθελε αλλά είχε αντιμετωπίσει την άρνησή του, και τον κάλεσε να δώσει εξηγήσεις στο πλήθος. Ο Ταράσιος είπε αρχικά ότι αρνείται λόγω αναξιότητος και τελικά δέχτηκε υπό τον όρο της σύγκλησης οικουμενικής συνόδου η οποία θα επανένωνε τις Εκκλησίες. Πρόσθεσε δε ότι η σύνοδος της Ιερείας δεν κατήργησε τις εικόνες αλλά απλώς τις βρήκε κατηργημένες αυθαίρετα από τον Λέοντα Γ΄, νέα σύνοδος συνεπώς έπρεπε να εξετάσει το ζήτημα. Και όλοι συμφώνησαν «του γενέσθαι σύνοδον».
Στις 25 Δεκεμβρίου ο μέχρι τότε λαϊκός και γραμματέας των ανακτόρων (ασηκρήτις) Ταράσιος χειροτονήθηκε πατριάρχης. Οι σχέσεις με τον πάπα και τα πατριαρχεία της Ανατολής αποκαταστάθηκαν αμέσως και ορίστηκαν εκπρόσωποί τους στη νέα σύνοδο.
Στις αρχές του 786 άρχισαν να καταφτάνουν στην Κωνσταντινούπολη όσοι θα συμμετείχαν στη σύνοδο. Οι εικονομάχοι επίσκοποι, σε συναντήσεις που είχαν, εξέταζαν πώς θ’ αντιμετωπίσουν την κατάσταση, με αποτέλεσμα να προκληθεί αναταραχή στην πόλη. Ο Ταράσιος, ως Αρχιεπίσκοπος Κωνσταντινουπόλεως, απαγόρευσε επί πονή αφορισμού τις συναθροίσεις αυτές ως παρ’ ενορίαν.
Η νέα σύνοδος ορίστηκε ν’ αρχίσει τις συνεδριάσεις της στις 17 Αυγούστου του 786 στον ναό των Αγίων Αποστόλων. Αλλά ο στρατός, που εμφορούνταν από εικονομαχικό πνεύμα και είχε πρόσφατο το προηγούμενο της πραξικοπηματικής εκλογής του Ταράσιου, είχε περικυκλώσει από νωρίς την εκκλησία. Όταν ήρθαν κ’ οι βασιλείς για να παρακολουθήσουν τη συνεδρίαση, ο Ταράσιος διέταξε να κλείσουν οι πύλες και κήρυξε την έναρξη. Αλλά τότε τα τάγματα εξεγέρθηκαν και απείλησαν να σπάσουν τις πύλες αν δεν τους επέτρεπαν την είσοδο στο ναό. Ο Ταράσιος υποχώρησε. Μόλις άρχισε η συνεδρίαση οι εικονόφιλοι επίσκοποι προσέβαλαν το κύρος της συνόδου της Ιερείας επειδή δεν είχαν παραστεί σ’ αυτήν εκπρόσωποι του πάπα και των πατριαρχείων της Ανατολής. Οι εικονομάχοι απάντησαν ότι εν τοιαύτη περιπτώσει ούτε η παρούσα σύνοδος ήταν κανονική δεδομένου ότι από τα τρία πατριαρχεία της Ανατολής ήρθαν μόνο δύο μοναχοί, από δε τη Ρώμη ήρθαν δύο κατώτεροι κληρικοί ως πρεσβευτές απλώς του πάπα, χωρίς έγγραφα ειδικής πληρεξουσιότητος. Οι στρατιώτες επικροτούσαν θορυβωδώς τις απόψεις των εικονοφίλων και, προ του αδιεξόδου, η Ειρήνη παρήγγειλε στον Ταράσιο να λύσει τη συνεδρίαση. Οι εικονόφιλοι έφυγαν από την εκκλησία κ’ οι εικονομάχοι, αφού εγκωμίασαν τη σύνοδο της Ιερείας επικύρωσαν, και πάλι τα πρακτικά της. Αρκέστηκαν όμως στην εύκολη και αναίμακτη νίκη τους και δεν φρόντισαν να την εκμεταλλευτούν καθαιρώντας τον Ταράσιο και ανακηρύσσοντας τις αποφάσεις τους αποφάσεις οικουμενικής συνόδου. Κέρδισαν τη μάχη αλλά έχασαν μετά τον πόλεμο.
Για να κατανικηθεί η αντίδραση του στρατού η Ειρήνη έστειλε τον στενότερο συνεργάτη της ευνούχο Σταυράκιο στη Θράκη για να στρατολογήσει νέο στρατό, από εικονόφιλους. Σκηνοθέτησε μετά εισβολή των Αράβων και διακήρυξε την ανάγκη εκστρατείας εναντίον τους. Πήρε μαζί της τα καλύτερα τάγματα της βασιλικής φρουράς που είχε εκπαιδεύσει και οδηγήσει σε νίκες ο Κωνσταντίνος Ε΄, και βγήκε από την Πόλη για να περάσουν δήθεν στην Ασία, αυτή, η αυλή και τα τάγματα. Εκεί τα αφόπλισε με διάφορες προφάσεις ενώ ο στρατός του Σταυράκιου έμπαινε στην Πόλη από τις πύλες της Θράκης. Τα πιστά στην εικονομαχία τάγματα διατάχτηκαν να διαλυθούν και συγχρόνως τα πλοία μετέφεραν τις οικογένειες των στρατιωτών στην ασιατική ακτή. Ο εικονομαχικός στρατός της Κωνσταντινούπολης έπαψε να υπάρχει.
Παρά τη διάλυση αυτή του εικονομαχικού στρατού, ο τόπος και ο χρόνος δεν θεωρήθηκαν κατάλληλοι για τις εργασίες της συνόδου και τόπος μεν ορίστηκε η Νίκαια της Βιθυνίας, όπου είχε γίνει η Α΄ Οικουμενική Σύνοδος το 325, χρόνος δε ο Μάιος του 787. Συμμετείχαν περί τους 350 σύνεδροι εκ των οποίων οι 132 μοναχοί κι ανάμεσά τους ο χρονογράφος Θεοφάνης.
Οι συνεδριάσεις άρχισαν στις 24 Σεπτεμβρίου, φρουρούμενες από τον νέο στρατό του Σταυράκιου. Προήδρευαν οι δύο αντιπρόσωποι του πάπα, τυπικά όμως μόνο γιατί ουσιαστικά οι συζητήσεις διευθύνονταν από τον Ταράσιο. Οι εικονομάχοι επίσκοποι που είχαν δηλώσει μετάνοια, είχαν αποκλειστεί παρά το ότι μέχρι στιγμής οι διατάξεις της συνόδου της Ιερείας είχαν ισχύν διατάξεων οικουμενικής συνόδου και ότι τίποτα δεν είχε ακόμη συζητηθεί, το δε αποτέλεσμα θα μπορούσε να είναι -θεωρητικά- υπέρ των εικονομαχικών απόψεων. Αλλά τόσο από τη μέχρι τώρα πορεία των γεγονότων όσο και από την επιστολή της Ειρήνης που διαβάστηκε στη σύνοδο, φαίνεται ότι το αποτέλεσμα ήταν προαποφασισμένο.
Στην πρώτες συνεδριάσεις προτάθηκε να χορηγηθεί συγγνώμη σε δέκα επισκόπους που είπαν ότι μετανοούσαν κι ότι δεν έφταιγαν αυτοί που είχαν ανατραφεί και εκπαιδευτεί με τα εικονομαχικά δόγματα. Οι ακραίοι εικονόφιλοι αντιτάχθηκαν αλλά ο Ταράσιος, επί κεφαλής των μετριοπαθών εικονόφιλων, πέτυχε να γίνουν δεκτοί οι μετανοήσαντες στη σύνοδο, αν και κάποιοι απ’ αυτούς υποχρεώθηκαν σε ταπεινωτική αυτοκριτική. Διαβάστηκαν επίσης οι υπέρ των εικόνων επιστολές του πάπα Αδριανού προς τη σύνοδο, τις οποίες ο Ταράσιος φρόντισε να ακρωτηριάσει, παραλείποντας την επίπληξη για την αθρόα εκ λαϊκών χειροτονία του, τις απαιτήσεις για απόδοση κτημάτων, εισοδημάτων και δικαιοδοσίας που του αφαιρέθηκαν από τον Λέοντα Γ΄, την αμφισβήτηση του τίτλου του τού οικουμενικού και τους επαίνους για τον Καρλομάγνο.
Επί της ουσία συζήτηση έγινε στην πέμπτη, έκτη και έβδομη συνεδριάσεις, κατά τις οποίες : αναγνώσθηκαν χωρία της Γραφής και των πατέρων της Εκκλησίας που συνηγορούσαν, κατά τους εικονόφιλους, υπέρ της προσκύνησης των εικόνων • καταργήθηκαν οι αποφάσεις της συνόδου της Ιερείας • αποκαταστάθηκε η μνήμη των αναθεματισμένων από τη σύνοδο εκείνη πατριάρχη Γερμανού και Γεωργίου του Κυπρίου • αναθεματίστηκαν οι επί Κωνσταντίνου Ε΄ πατριάρχες Αναστάσιος, Κωνσταντίνος και Νικήτας • και διατυπώθηκε ο περί εικόνων όρος :"παραπλησίως του τύπου του τιμίου και ζωοποιού σταυρού, ανατίθεσθαι τας σεπτάς και αγίας εικόνας εν ταις αγίαις του Θεού εκκλησίαις...και ταύταις ασπασμόν και τιμητικήν προσκύνησιν απονέμειν, ου μην την κατά πίστιν ημών αληθινήν λατρείαν, η πρέπει μόνη τη θεία φύσει, αλλ’ ον τρόπον του τιμίου και ζωοποιού σταυρού και τοις αγίοις ευαγγελίοις...Η γαρ της εικόνος τιμή επί το πρωτότυπον διαβαίνει και ο προσκυνών την εικόνα προσκυνεί εν αυτή του εγγραφομένου την υπόστασιν."Με τον όρο λοιπόν αυτόν θεσπίζεται ότι στις εικόνες απονέμεται τιμή μόνο (ασπασμοί, προσκύνησις, θυμιαμάτων και φώτων προσαγωγή) και όχι λατρεία, η οποία οφείλεται μόνο στο θείον.
Τα μετέπειτα
Το κύρος της Εβδόμης Οικουμενικής Συνόδου διατηρήθηκε επί των διάδοχων της Ειρήνης Νικηφόρου Α΄, που έκλινε μάλλον προς την εικονομαχική παράταξη, και του εικονόφιλου Μιχαήλ Α΄. Αλλά το 815 ο εικονομάχος αυτοκράτορας Λέων Ε΄ συγκρότησε σύνοδο στην εκκλησία των Βλαχερνών, με την οποία καταργήθηκαν οι αποφάσεις της συνόδου της Νικαίας και ανακηρύχθηκε πάλι ως Εβδόμη Οικουμενική η σύνοδος της Ιερείας. Αυτή η κατάσταση πραγμάτων παρέμεινε και επί του θρησκευτικά αδιάφορου Μιχαήλ Β΄ -που δεν ήθελε αναστατώσεις- και βέβαια επί του ένθερμου εικονομάχου Θεόφιλου. Μετά τον θάνατο του τελευταίου, η χήρα του Θεοδώρα, επίτροπος του ανηλίκου γιου τους Μιχαήλ Γ΄, συγκάλεσε σύνοδο εικονόφιλων, με απόφαση της οποίας αναστηλώθηκαν οι εικόνες και ανορθώθηκε το κύρος της συνόδου της Νικαίας ως Εβδόμης Οικουμενικής.
Παραπομπές
Κατηγορία:Οικουμενικές Σύνοδοι Κατηγορία:Νίκαια Βιθυνίας
Εθνικός ύμνος του Αζερμπαϊτζάν
Το Azərbaycan marşı («Εμβατήριο του Αζερμπαϊτζάν») είναι ο εθνικός ύμνος του Αζερμπαϊτζάν. Οι στίχοι γράφτηκαν από τον ποιητή Αχμέντ Τζαβάντ και μελοποιήθηκαν από τον Αζερινό συνθέτη Ουζεγίρ Χατζιμπέγιοφ.
Εξωτερικοί σύνδεσμοι
Κατηγορία:Εθνικοί ύμνοι Κατηγορία:Εθνικά σύμβολα του Αζερμπαϊτζάν
Truth (τραγούδι του Τσινγκίζ Μουσταφάγιεφ)
Παραπομπές
Κατηγορία:Διαγωνισμός Τραγουδιού Eurovision 2019 Κατηγορία:Τραγούδια στον διαγωνισμό τραγουδιού της Eurovision
Κανάλια Καρδίτσας
Τα Κανάλια είναι χωριό του δήμου Μουζακίου, της περιφερειακής ενότητας (πρώην νομού) Καρδίτσας στη Θεσσαλία. Σύμφωνα με την απογραφή του 2011 έχει 345 κατοίκους. Το χωριό είναι κτισμένο σε υψόμετρο 340, στους βορειο-ανατιλικούς πρόποδες των Αγράφων, 14 χιλιόμετρα δυτικά από την Καρδίτσα.
Ιστορία
Επί Τουρκοκρατίας το χωριό σύμφωνα με το χειρόγραφο από τον Θεόδωρο Γ. Πάσχο του 1949, βασισμένο σε χειρόγραφο του Γούλα Ευαγγ. Πάσχου του 1785, ήταν βακούφι της γυναικείας μονής Λυκουσάδας στη Λοξάδα. Στην περιοχή υπήρχαν πήλινοι αγωγοί (κανάλια) με τα οποία μεταφερόταν νερό στη Λοξάδα. Σύμφωνα με μια άλλη εκδοχή, μετέφεραν το γάλα από τα αιγοπρόβατα της μονής. Να σημειωθεί ότι η λέξη Κανάλια είναι προελεύσεως Ιταλικής, κατάλοιπο της Ενετοκρατίας, όπως τουλάχιστον πιστεύεται και δια το "Φρούριον" (κάστρον) της γείτονος κωμοπόλεως Φαναρίου Καρδίτσας.
Σύμφωνα με την παράδοση, ο πρώτος που εγκαταστάθηκε στα Κανάλια ήταν ο Ηπειρώτης Γεώργιος Πάσχος, ο οποίος κατέφυγε στην περιοχή το 1650 καταδιωκόμενος από τους Τούρκους, καθώς προστατευόταν ως βακούφι. Το 1654 παντρεύτηκε την Ευαγγελή Χασιώτη από την Λάσδα και έκτισαν το σπίτι τους εκεί που σήμερα είναι η βορειοδυτική πλευρά της πλατείας. Σύμφωνα με άλλη εκδοχή, εγκαταστάθηκαν στο χωριό το δεύτερο μισό του 17ου αιώνα. Στο χωριό ταυτόχρονα εγκαταστάθηκε και ο Ρίζος. Στο χωριό σταδιακά εγκαταστάθηκαν κάτοικοι των χωριών του κάμπου, όπως η Λάσδα, η Σαρικίνα και το Παλαιοχώρι, λόγω της ελονοσίας. Ακολούθησαν κάτοικοι της περιοχής της Αργιθέας, οι Γηρασαίοι από το Ζουπάνι Κοζάνης (σημερινό Πεντάλοφο), οι Κατεραίοι από την περιοχή της Άρτας, οι Χαλατσαίοι από την Καρύτσα και οι Κρικαίοι από το Τροβάτο Ευρυτανίας. Μετά την άλωση του Μεσολογγίου, στα Κανάλια κατέφυγαν και οι Δημητράκηδες από την Κρήτη.
Το χωριό γνώρισε μεγάλη πληθυσμιακή ανάπτυξη μέχρι τον Β΄ΠΠ, αλλά στη συνέχεια ο πληθυσμός του έχει πτωτική πορεία.
Πληθυσμός
Ακολουθεί η πορεία του πληθυσμού σύμφωνα με τις απογραφές:
Αξιοθέατα
Τα σπίτια του χωριού είναι πετρόκτιστα διώροφα ή τριώροφα και κεραμόσκεπα, κτισμένα με ηπειρώτικη αρχιτεκτονική. Από την κορυφή του λόφου Άη Λια, στον οποίο υπάρχει άλσος, η θέα είναι πανοραμική.
Ναοί
Ο κύριος ναός του χωριού είναι ο ναός Κοίμησης της Θεοτόκου. Ο σημερινός ναός άρχισε να κτίζεται το 1894 στη θέση παλαιότερου μικρότερου ναού ο οποίος είχε κτιστεί το 1856 και αποπερατώθηκε το 1934. Βρίσκεται στο βόρειο τμήμα του χωριού. Είναι κτισμένος στο ρυθμό της βασιλικής μετά τρούλου. Με μήκος 30 και πλάτος 16 μέτρα, είναι ένας από τους μεγαλύτερους της περιφέρειας. Ο τρούλος του ναού φτάνει σε ύψος 20 μέτρων. Διαθέτει επίσης λιθόκτιστο κωδωνοστάσιο στο οποίο τοποθετήθηκε το 1958 ρολόι, δωρεά του Κώστα Γιδαράκου. Στον λόφο πάνω από το χωριό βρίσκεται ο ναός του Προφήτη Ηλία. Είναι τρίκλιτη βασιλική κτισμένη το 1903.
Στη θέση Σαρακίνα βρίσκεται ο ναός του Ιωάννη Προδρόμου. Στο παρελθόν ήταν η ενοριακή εκκλησία της Σαρακίνας. Είναι μονόκλιτη βασιλική και δεν είναι γνωστό πότε κτίστηκε. Στο εσωτερικό της βρίσκονταν εικόνες αγιογραφημένες περίπου το 1735. Ήταν αγιογραφημένος, ενώ σήμερα σώζονται ελάχιστες τοιχογραφίες. Είναι χαρακτηρισμένος ως ιστορικό διατηρητέο μνημείο, με περιβάλλοντα χώρο προστασίας 100 μ. γύρω του, επειδή ανήκει σε μια ομάδα ναών σημαντική για τη γνώση της μεταβυζαντινής αρχιτεκτονικής της Θεσσαλίας.
Στη θέση Λάσδα βρίσκεται ο ναός της Κοίμησης της Θεοτόκου. Κτίστηκε σύμφωνα με τη επιγραφή στη δυτική είσοδο το 1859. 100 μέτρα ανατολικά βρίσκεται πηγή με αγίασμα. Είναι τρίκλιτη βασιλική, με νάρθηκα στα δυτικά και ημικυκλική κόγχη στην ανατολική πλευρά. Η θύρα εισόδου στη νότια πλευρά φέρει προστώο. Ο ζωγραφικός διάκοσμος περιορίζεται στη κόγχη της Προθέσεως με την παράσταση της Αποκαθήλωσης. Έχει χαρακτηριστεί μνημείο που χρήζει ειδικής κρατικής προστασίας, με περιβάλλοντα χώρο 100 μέτρα γύρω του, επειδή αποτελεί χαρακτηριστικό δείγμα εκκλησιαστικής αρχιτεκτονικής της μεταβυζαντινής περιόδου στη Θεσσαλία.
Στη θέση Μούρκος βρίσκεται ο ναός του Αγίου Νικολάου. Κτίστηκε το 1852, σύμφωνα με τέσσερις επιγραφές που βρίσκονται στις εισόδους του. Είναι τρίκλιτη βασιλική με υπερυψωμένο νάρθηκα στα δυτικά και ημικυκλική κόγχη στην ανατολική πλευρά. Έχει διαστάσεις 17 επί 11 μέτρα και ύψος 6 μέτρα. Διασώζει δύο θύρες εισόδου με λιθανάγλυφα θυρώματα, στη δυτική και νότια πλευρά. Η νότια είσοδος φέρει προστώο με δίρριχτη, εγκάρσια προς του κατά μήκος άξονα του ναού στέγη. Έχει χαρακτηριστεί μνημείο που χρήζει ειδικής κρατικής προστασίας με περιβάλλοντα χώρο 100 μ. γύρω του, επειδή ανήκει σε μια χαρακτηριστική ομάδα ναών μεταβυζαντινής περιόδου στη Θεσσαλία.
Λαογραφικό μουσείο
Το λαογραφικό μουσείο του χωριού ιδρύθηκε το 1976. Αρχικά στεγαζόταν στο πνευματικό κέντρο του χωριού και το 2011 μεταφέρθηκε στο δημοτικό σχολείο του χωριού. Το δημοτικό σχολείο είχε κατασκευαστεί με δωρεά του Ανδρέα Συγγρού το 1918.
Εξωτερικοί σύνδεσμοι
Κατηγορία:Χωριά του νομού Καρδίτσας Κατηγορία:Δήμος Μουζακίου
Κυβέρνηση Διομήδη Κυριακού 1863
Η Κυβέρνηση Διομήδη Κυριακού (ή σύμφωνα με την τότε ορολογία Υπουργείον Διομήδους Κυριακού), (Μάρτιος - Απρίλιος 1863), ορίστηκε από την πλειοψηφία της Β' Εθνικής των Ελλήνων Συνέλευσης στις 27 Μαρτίου 1863 όταν η κυβέρνηση του Ζηνοβίου Βάλβη έχασε την εμπιστοσύνη της Συνέλευσης. .
Σημειώσεις
1863 03 Κατηγορία:1863 18
Σερβική Αυτόνομη Περιφέρεια της Ανατολικής Σλαβονίας, Μπαράνια και Δυτικής Σρεμ
μικρογραφία|Χάρτης της περιοχής Η Σερβική Αυτόνομη Περιφέρεια της Ανατολικής Σλαβονίας, Μπαράνια και Δυτικής Σρεμ (σερβοκροάτικα : Srpska autonomna oblast Istočna Slavonija, Baranja ή Zapadni Srem, Српска аутономна област Источна Славонија, Барања и Западни Срем) ήταν μία αυτοαποκαλούμενη Σερβική αυτόνομη περιφέρεια στην ανατολική Κροατία που ιδρύθηκε κατά τη διάρκεια των πολέμων της Γιουγκοσλαβίας. Ήταν ένα από τα τρεις Σερβικές αυτόνομες περιφέρειες που διακηρύχθηκαν στο έδαφος της Κροατίας. Στην περιοχή περιλαμβάνονται τμήματα των γεωγραφικών περιοχών της Σλαβονίας, Μπαράνια και Σρεμ (Σίρμια).
Ιστορία
Η αυτόνομη περιφέρεια ιδρύθηκε στις 25 Ιουνίου 1991 την ίδια ημέρα που η Σοσιαλιστική Δημοκρατία της Κροατίας αποφάσισε να αποσχιστεί από τη Γιουγκοσλαβία, μετά το δημοψήφισμα του 1991. Στην πρώτη φάση του κροατικού πολέμου Ανεξαρτησίας το 1992 η περιοχή εντάχθηκε στην αποσχισθείσα Δημοκρατία της Σερβικής Κράινα. Πρωτεύουσα ήταν η πόλη Βούκοβαρ.
Μετά τη διάλυση της Δημοκρατίας της Κράινα τον Αύγουστο του 1995 η περιοχή ανασυγκροτήθηκε και πάλι αυτόνομα ως Ανατολική Σλαβονία, Μπαράνια και Δυτική Σρεμ. Μετά το Νοέμβριο του 1995 και την συμφωνία του Έρντουτ ελέγχεται από τη μεταβατική διοίκηση των Ηνωμένων Εθνών για την Ανατολική Σλαβονία, Μπαράνια και Δυτική Σρεμ.
Παραπομπές
Κατηγορία:Διάλυση της Γιουγκοσλαβίας Κατηγορία:20ός αιώνας στη Σερβία Κατηγορία:Ιστορία της Κροατίας Κατηγορία:Δημοκρατία της Σερβικής Κράινα
Κοινοτισμός
Ο Κοινοτισμός ως  πολιτειακό  σύστημα  εφαρμόστηκε για  πρώτη φορά  στην  παγκόσμια  πολιτική  ιστορία  στην αρχαία  αθηναϊκή  δημοκρατία  και  συνδέθηκε  με  την  άμεση  δημοκρατία (508 π.Χ.-326 π.Χ), σύμφωνα  με  τον Κωνσταντίνο Καραβίδα,  τον  Κορνήλιο Καστοριάδη, τον Χρήστο Γιανναρά και τον Θεόδωρο Ζιάκα (αν και σύγχρονοι ερευνητές υποστηρίζουν ότι ο κοινοτισμός εφαρμόστηκε πολύ πιο πριν). Ο κοινοτισμός αποτελεί  την κατά δήμο, κατά  περιφέρεια και κατά κράτος καθολική λήψη αποφάσεων από τους πολίτες μέσα από θεσμούς που έχουν δημιουργηθεί από τους ίδιους τους πολίτες ως ενεργά υποκείμενα (κοινοτικές πολιτικοοικονομικές δομές και αρχές, δημοψηφίσματα και συνελεύσεις). Πρόκειται δηλαδή για μια από τις πρώτες ιστορικές εκδοχές της εφαρμοσμένης άμεσης δημοκρατίας (δημο- + -κρατία) και προσλαμβάνει την αμεσοδημοκρατική οργάνωση σε κάθε μορφή πολιτειακής κοινότητας (χωριό, δήμος, περιφέρεια, κράτος, κοινότητα κρατικών οντοτήτων). Ο κοινοτισμός αναπτύχθηκε στις πόλεις-κράτη της ελληνικής κλασσικής εποχής και με τον ερχομό της ελληνιστικής περιόδου και των ρωμαϊκών χρόνων έχασε σε μεγάλο βαθμό την πρότερη δημοκρατική διάσταση που είχε από τον 5ο π.Χ. αιώνα μέχρι τα τέλη του 4ου αιώνα. Μέχρι την μέση και ύστερη βυζαντινή περίοδο ο αμεσοδημοκρατικός κοινοτικός τρόπος οργάνωσης λειτουργεί μόνο στην πολύ μικρή κλίμακα, ενώ στη μέση και μεγάλη κλίμακα διακυβέρνησης κυριαρχεί μια δεσποτικού τύπου αυτοκρατορική εξουσία. Την περίοδο της τουρκοκρατίας ο κοινοτικός τρόπος αρχίζει να ακμάζει πάλι μέσα από τις οργανωμένες κοινότητες σε πολλές περιοχές φθάνοντας στο απόγειο τα τελευταία χρόνια της τουρκοκρατίας.
Η εξέλιξη του όρου
Κατά τις τελευταίες δεκαετίες του 20ου αιώνα, ιδιαίτερα μετά την κατάρρευση του υπαρκτού σοσιαλισμού και την αντικοινωνική ανάπτυξη του φιλελεύθερου καπιταλισμού, ο κοινοτισμός επανέρχεται δυναμικά στο προσκήνιο και τα προτάγματά του προσφέρουν λύση σε ζωτικά ζητήματα ταυτότητας, οργάνωσης πολιτιστικών και πολιτικών κοινοτήτων αλλά και επικαιροποιούν επιτακτικά ζητήματα ουσιαστικής συμμετοχής των πολιτών στη λήψη των αποφάσεων με τη διαμόρφωση της πολιτικής από το σύνολο της κοινωνίας.Για αυτό και ιδιαίτερα πολιτικά χαρακτηριστικά του κοινοτισμού αποτελούν οι πολιτειακές συνελεύσεις και τα δημοψηφίσματα ως τρόποι διακυβέρνησης μιας κοινωνίας. Σε αντίθεση με το φιλελεύθερο νεωτερικό σύστημα που έχει ως βάση την έννοια του ατόμου και τον σοσιαλισμό που θέτει ως κέντρο των επιλογών του την έννοια της κοινωνίας, ο κοινοτισμός θέτει ως θεμέλιο των προταγμάτων του την πολιτική κοινότητα στην οποία συλλαμβάνεται η σύζευξη του ατομικού με το συλλογικό συμφέρον.
Στα νεότερα χρόνια στην Ευρώπη ο κοινοτισμός  συνδέθηκε  με  τελείως  διαφορετικές  αφετηρίες. Ο κοινοτισμός έλαβε τρεις διαφορετικές ταυτότητες στη νεότερη εποχή, μία αμερικανική και δύο ευρωπαϊκές. Την δεκαετία του 1980 αναπτύχθηκε στην Αμερική ένα είδος ηθικού κοινοτισμού, ο κομμουνιταριανισμός, που έθεσε ζητήματα ταυτότητας της ατομικότητας. Στην Ευρώπη παρουσιάζονται δύο εκδοχές. Η μια συνδέθηκε με τη νεωτερική πολιτική έννοια του αναρχισμού (ελευθεριακός κοινοτισμός) που αναδείχθηκε κατά τον διαφωτισμό προωθώντας μια κοινωνία χωρίς αγορά και κράτος, και η άλλη, η κοινωνιολογική εκδοχή κοινοτισμού, η οποία συνδέθηκε με κοινωνιολογικές προσεγγίσεις που αφορούν τη σύγκρουση πολιτιστικών κοινοτήτων.